ઘણાં સમયથી દેશનાં રોકાણકારો જેની રાહ જોઇ રહ્યાં હતાં તે રીયલ એસ્ટેટ મ્યુચલ ફંડ ની રુપરેખાને સીક્યુરીટીઝ એક્ષ્ચેંજ બોર્ડ ઓફ ઇન્ડીયા (સેબી)દ્વારા હમણાં થોડાં વખત પહેલાં જ મંજુરી આપવામાં આવી છે.ઘણીબધી મ્યુ.ફંડ કંપનીઓ પણ આ મંજુરીની આતુરતા પુર્વક રાહ જોઇ રહી હતી.આ કંપનીઓએ રીયલ એસ્ટેટ મ્યુ.ફંડ રજુ કરવા માટેની પુર્વ તૈયારીઓ પણ કયારની શરુ કરી દીધેલ હતી.ભારતનાં નાનાં રોકાણકારો પણ હવે આ પ્રકારનાં ફંડમાં રોકાણ દ્વારા ભારતની રીયલ એસ્ટૅટની તેજીનો લાભ લઈ શકશે.નિષ્ણાંતો નાં મત મુજબ રીયલ એસ્ટેટ ક્ષેત્રે ભારતમાં દર વર્ષે ૩૦% નાં વૃદ્ધી દરે વધારો થઈ શકે તેમ છે અને એક અંદાજ મુજબ આવતાં ૧૦ વર્ષોમાં ૯૦ બીલીયન ડોલરથી પણ વધારે કારોબાર આ ક્ષેત્રે થવાનો છે.ભારતમાં છેલ્લાં કેટલાંક વર્ષોથી જમીન તથા મિલ્કતો નાં ભાવો રોકેટ ગતીથી વધે છે તેવાં સમયે નીચલાં વર્ગ અને મધ્યમ વર્ગ નાં લોકો માટે મિલ્કત ખરીદવી ખુબ જ મુશ્કેલ બની ગયું છે.જ્યારે સતત વધતાં ભાવોને લીધે રોકાણકારો માટે આ ક્ષેત્ર રોકાણ માટેનું મનપસંદ ક્ષેત્ર બની ગયું છે.અત્યાર સુધી માત્ર સંસ્થાકીય રોકાણકારો જ વેન્ચર કેપીટલનાં માધ્યમ દ્વારાં રીયલ એસ્ટેટ ક્ષેત્રે રોકાણ કરી શકતાં હતાં પરંતુ હવે રીયલ એસ્ટેટ મ્યુ.ફંડનાં આગમન થી ભારતનાં નાનાં રોકાણકારો પણ પોતાની શક્તિ મુજબ આવાં ફંડમાં રોકાણ કરી આ ક્ષેત્રની તેજીનો લાભ લઈ શક્શે.